CELEX: 32017D0925
Language: sl
Date: 2017-05-29 00:00:00
Title: Izvedbeni sklep Komisije (EU) 2017/925 z dne 29. maja 2017 o začasnem dovoljenju nekaterim državam članicam za certificiranje predbaznega materiala nekaterih vrst sadnih rastlin, pridelanih na polju v pogojih, ki ne zagotavljajo zaščite pred žuželkami, in razveljavitvi Izvedbenega sklepa (EU) 2017/167 (notificirano pod dokumentarno številko C(2017) 2800)

31.5.2017   
            
            
               SL
            
            
               Uradni list Evropske unije
            
            
               L 140/7
            
         IZVEDBENI SKLEP KOMISIJE (EU) 2017/925
   z dne 29. maja 2017
   o začasnem dovoljenju nekaterim državam članicam za certificiranje predbaznega materiala nekaterih vrst sadnih rastlin, pridelanih na polju v pogojih, ki ne zagotavljajo zaščite pred žuželkami, in razveljavitvi Izvedbenega sklepa (EU) 2017/167
   
      
         (notificirano pod dokumentarno številko C(2017) 2800)
      
   
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 2008/90/ES z dne 29. septembra 2008 o trženju razmnoževalnega materiala sadnih rastlin in sadnih rastlin, namenjenih za pridelavo sadja (1), ter zlasti člena 4, člena 6(4), člena 9(1) in člena 13(3) Direktive,
   ob upoštevanju Izvedbene direktive Komisije 2014/98/EU z dne 15. oktobra 2014 o izvajanju Direktive Sveta 2008/90/ES v zvezi s posebnimi zahtevami za rodove in vrste sadnih rastlin iz Priloge I k Direktivi, posebnimi zahtevami, ki jih morajo izpolnjevati dobavitelji, in podrobnimi predpisi za uradne preglede (2) ter zlasti člena 8(4) Direktive,
   ob upoštevanju naslednjega:
   
               (1)
            
            
               Izvedbena direktiva 2014/98/EU določa pravila za pridelavo, certificiranje in trženje predbaznega materiala, baznega materiala, certificiranega materiala in sadnih rastlin.
            
         
               (2)
            
            
               V skladu s členom 8(1) Izvedbene direktive 2014/98/EU se zahteva pridelava predbaznih matičnih rastlin in predbaznega materiala v pogojih, ki zagotavljajo zaščito pred žuželkami. Vendar člen 8(4) navedene direktive določa, da se za nekatere rodove in vrste pod določenimi pogoji državi članici lahko dovoli certificiranje predbaznega materiala, pridelanega na polju v pogojih, ki ne zagotavljajo zaščite pred žuželkami, ali razmnoženega iz predbaznih matičnih rastlin, pridelanih na polju v pogojih, ki ne zagotavljajo zaščite pred žuželkami.
            
         
               (3)
            
            
               Belgija, Češka, Francija in Španija so zaprosile za začasno dovoljenje za certificiranje predbaznega materiala nekaterih vrst, pridelanih na polju v pogojih, ki ne zagotavljajo zaščite pred žuželkami.
            
         
               (4)
            
            
               Ob upoštevanju, da so za gradnjo objektov, ki so zaščiteni pred žuželkami, potrebne znatne naložbe človeških in finančnih virov, je Komisija menila, da je primerno dobaviteljem v navedenih državah članicah zagotoviti dovolj časa, da svoje pridelovalne sisteme prilagodijo, hkrati pa nadaljujejo pridelavo na polju v pogojih, ki ne zagotavljajo zaščite pred žuželkami.
            
         
               (5)
            
            
               Zato so bila z Izvedbenim sklepom Komisije (EU) 2017/167 (3) navedenim državam članicam odobrena dovoljenja za certificiranje predbaznega materiala, pridelanega na polju v pogojih, ki ne zagotavljajo zaščite pred žuželkami, za nekatere rodove in vrste.
            
         
               (6)
            
            
               Dovoljenji Belgiji in Franciji sta bili odobreni za kratko obdobje dveh let, ker so pridelovalci v Belgiji in Franciji že zgodaj začeli vlagati v gradnjo objektov, ki so zaščiteni pred žuželkami. V nasprotju s tem sta bili Češki in Španiji odobreni začasni dovoljenji za obdobje petih let, ker pridelovalci v navedenih državah članicah potrebujejo več časa za izpolnitev zahteve za pridelavo v objektih, ki so zaščiteni pred žuželkami.
            
         
               (7)
            
            
               Začasna dovoljenja, ki so bila odobrena Belgiji, Češki, Franciji in Španiji, je primerno ohraniti, ker so še vedno izpolnjeni pogoji, ki so upravičili njihovo odobritev.
            
         
               (8)
            
            
               Švedska je zahtevo za začasno dovoljenje v skladu s členom 8(4) Izvedbene direktive 2014/98/EU predložila pozneje kot Belgija, Češka, Francija in Španija.
            
         
               (9)
            
            
               Ob upoštevanju, da so za gradnjo takšnih objektov, ki so zaščiteni pred žuželkami, potrebne znatne naložbe človeških in finančnih virov, je primerno dobaviteljem na Švedskem zagotoviti dovolj časa, da svoje pridelovalne sisteme prilagodijo, hkrati pa nadaljujejo pridelavo na polju v pogojih, ki ne zagotavljajo zaščite pred žuželkami.
            
         
               (10)
            
            
               Zato bi bilo treba tudi Švedski odobriti začasno dovoljenje za certificiranje predbaznega materiala, pridelanega na polju v pogojih, ki ne zagotavljajo zaščite pred žuželkami, za nekatere rodove in vrste. Navedeno dovoljenje bi bilo treba uporabljati v obdobju petih let, ker pridelovalci na Švedskem potrebujejo razmeroma veliko časa za izpolnitev zahteve za pridelavo v objektih, ki so zaščiteni pred žuželkami.
            
         
               (11)
            
            
               Izvedbeni sklep (EU) 2017/167 je določil ustrezne ukrepe za Belgijo, Češko, Francijo in Španijo za zagotovitev enakega zdravstvenega statusa predbaznih matičnih rastlin in predbaznega materiala, pridelanih na odprtem polju, kot ga imajo predbazne matične rastline in predbazni material, pridelani v objektih, ki so zaščiteni pred žuželkami. Pri navedenih ukrepih so se upoštevali potreba po omejitvi tveganja okužbe v skladu s podnebnimi razmerami, pogoji za gojenje zadevnih predbaznih matičnih rastlin in zadevnega predbaznega materiala ter razdalja zadevnih predbaznih matičnih rastlin in zadevnega predbaznega materiala do katere koli relevantne gojene in divje vrste na podlagi strokovnega znanja o razširjenosti in biologiji relevantnih škodljivih organizmov.
            
         
               (12)
            
            
               Ukrepe za Belgijo, Češko, Francijo in Španijo v zvezi z zdravstvenim statusom predbaznih matičnih rastlin in predbaznega materiala, določene v Izvedbenem sklepu (EU) 2017/167, bi bilo treba ohraniti ter vzpostaviti podobne ukrepe za Švedsko.
            
         
               (13)
            
            
               Zaradi jasnosti in pravne varnosti bi bilo treba Izvedbeni sklep (EU) 2017/167 razveljaviti in ga nadomestiti z novim sklepom.
            
         
               (14)
            
            
               Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJI SKLEP:
   Člen 1
   Dovoljenje
   1.   Belgija in Francija lahko do 31. decembra 2018 certificirata predbazni material, ki pripada ustreznim vrstam, navedenim v Prilogi, in je pridelan na odprtem polju v pogojih, ki ne zagotavljajo zaščite pred žuželkami, če so izpolnjene zahteve iz členov 2, 3 in 4.
   Belgija in Francija lahko do 31. decembra 2018 certificirata tudi predbazni material, razmnožen iz predbaznih matičnih rastlin, ki pripadajo ustreznim vrstam, navedenim v Prilogi, in ki so bile pridelane na odprtem polju v pogojih, ki ne zagotavljajo zaščite pred žuželkami, če so izpolnjene zahteve iz členov 2, 3 in 4.
   2.   Češka in Španija lahko do 31. decembra 2022 certificirata predbazni material, ki pripada ustreznim vrstam, navedenim v Prilogi, in je pridelan na odprtem polju v pogojih, ki ne zagotavljajo zaščite pred žuželkami, če so izpolnjene zahteve iz členov 2, 3 in 4.
   Češka in Španija lahko do 31. decembra 2022 certificirata tudi predbazni material, razmnožen iz predbaznih matičnih rastlin, ki pripadajo ustreznim vrstam, navedenim v Prilogi, in ki so bile pridelane na odprtem polju v pogojih, ki ne zagotavljajo zaščite pred žuželkami, če so izpolnjene zahteve iz členov 2, 3 in 4.
   3.   Švedska lahko do 31. maja 2023 certificira predbazni material, ki pripada ustreznim vrstam, navedenim v Prilogi, in je pridelan na odprtem polju v pogojih, ki ne zagotavljajo zaščite pred žuželkami, če so izpolnjene zahteve iz členov 2, 3 in 4.
   Švedska lahko do 31. maja 2023 certificira tudi predbazni material, razmnožen iz predbaznih matičnih rastlin, ki pripadajo ustreznim vrstam, navedenim v Prilogi, in ki so bile pridelane na odprtem polju v pogojih, ki ne zagotavljajo zaščite pred žuželkami, če so izpolnjene zahteve iz členov 2, 3 in 4.
   Člen 2
   Vzdrževanje
   1.   Predbazne matične rastline in predbazni material, ki so pridelani na polju, se vzdržujejo v skladu z zahtevami za zadevne države članice in zadevne vrste iz oddelka A Priloge.
   2.   Orodja in stroji za cepljenje in obrezovanje se preverijo, očistijo in razkužijo pred vsako uporabo zadevnih predbaznih matičnih rastlin in zadevnega predbaznega materiala in po njej.
   3.   Med predbaznimi matičnimi rastlinami je ustrezna razdalja, da se čim bolj zmanjša stik med koreninami navedenih rastlin. Tudi med predbaznimi razmnoževalnimi materiali je ustrezna razdalja, da se čim bolj zmanjša stik med koreninami navedenih razmnoževalnih materialov.
   Člen 3
   Vizualni pregled, vzorčenje in testiranje
   Poleg zahtev glede vizualnega pregleda, vzorčenja in testiranja iz členov 10 in 11 Izvedbene direktive 2014/98/EU zadevne države članice zagotovijo, da so izpolnjene zahteve za zadevne vrste iz oddelka B Priloge k temu sklepu.
   Člen 4
   Označevanje predbaznih matičnih rastlin in predbaznega materiala
   1.   Poleg podatkov, ki se zahtevajo v skladu s členom 2(2) Izvedbene direktive Komisije 2014/96/EU (4), oznaka predbaznih matičnih rastlin in predbaznega materiala, pridelanih v Belgiji in Franciji v skladu s tem sklepom, vsebuje navedbo: „Pridelano na polju v skladu z Izvedbenim sklepom Komisije (EU) 2017/925; certificiranje dovoljeno do 31. decembra 2018.“
   Poleg podatkov, ki se zahtevajo v skladu s členom 2(2) Izvedbene direktive 2014/96/EU, oznaka predbaznih matičnih rastlin in predbaznega materiala, pridelanih na Češkem in v Španiji v skladu s tem sklepom, vsebuje navedbo: „Pridelano na polju v skladu z Izvedbenim sklepom Komisije (EU) 2017/925; certificiranje dovoljeno do 31. decembra 2022.“
   Poleg podatkov, ki se zahtevajo v skladu s členom 2(2) Izvedbene direktive 2014/96/EU, oznaka predbaznih matičnih rastlin in predbaznega materiala, pridelanih na Švedskem v skladu s tem sklepom, vsebuje navedbo: „Pridelano na polju v skladu z Izvedbenim sklepom Komisije (EU) 2017/925; certificiranje dovoljeno do 31. maja 2023.“
   2.   Kadar se zagotovi spremni dokument v skladu s členom 3(1) Izvedbene direktive 2014/96/EU, se podatki na uradni oznaki iz odstavka 1 tega člena lahko omejijo na „Pridelano na polju.“. V takem primeru poleg podatkov, ki se zahtevajo v skladu s členom 3(2) Izvedbene direktive 2014/96/EU, spremni dokument zadevnih predbaznih matičnih rastlin in zadevnega predbaznega materiala vsebuje navedbo iz odstavka 1 tega člena.
   Člen 5
   Označevanje baznega materiala in certificiranega materiala
   1.   Poleg podatkov, ki se zahtevajo v skladu s členom 2(2) Izvedbene direktive 2014/96/EU, oznaka baznega materiala in certificiranega materiala, razmnoženih iz predbaznega materiala, pridelanega v skladu s tem sklepom, vsebuje navedbo: „Pridobljeno iz materiala, pridelanega na polju, v skladu z Izvedbenim sklepom Komisije (EU) 2017/925.“
   2.   Kadar se zagotovi spremni dokument v skladu s členom 3(1) Izvedbene direktive 2014/96/EU, se podatki na uradni oznaki iz odstavka 1 tega člena lahko omejijo na „Pridobljeno iz materiala, pridelanega na polju.“. V takem primeru poleg podatkov, ki se zahtevajo v skladu s členom 3(2) Izvedbene direktive 2014/96/EU, spremni dokument vsebuje navedbo iz odstavka 1 tega člena.
   Člen 6
   Uradno obveščanje
   Vsaka država članica, ki ima dovoljenje za certificiranje predbaznega materiala v skladu s členom 1, o kakršnem koli certificiranju v skladu z navedenim členom takoj uradno obvesti Komisijo in vse druge države članice. Uradno obvestilo vključuje količino predbaznih matičnih rastlin in predbaznega materiala ter vrste, ki jim pripadajo navedene predbazne matične rastline in navedeni predbazni material.
   Člen 7
   Razveljavitev
   Izvedbeni sklep (EU) 2017/167 se razveljavi.
   Člen 8
   Naslovniki
   Ta sklep je naslovljen na države članice.
   
      V Bruslju, 29. maja 2017
      
         
            Za Komisijo
         
         Vytenis ANDRIUKAITIS
         
            Član Komisije
         
      
   
   
      (1)  UL L 267, 8.10.2008, str. 8.
   
      (2)  UL L 298, 16.10.2014, str. 22.
   
      (3)  Izvedbeni sklep Komisije (EU) 2017/167 z dne 30. januarja 2017 o začasnem dovoljenju Belgiji, Češki, Franciji in Španiji za certificiranje pred-baznih matičnih rastlin in pred-baznega materiala določenih vrst sadnih rastlin iz Priloge I k Direktivi Sveta 2008/90/ES, pridelanih na polju v pogojih, ki ne zagotavljajo zaščite pred žuželkami (UL L 27, 1.2.2017, str. 143).
   
      (4)  Izvedbena direktiva Komisije 2014/96/EU z dne 15. oktobra 2014 o zahtevah v zvezi z označevanjem, pečatenjem in pakiranjem razmnoževalnega materiala sadnih rastlin in sadnih rastlin, namenjenih za pridelavo sadja, ki spadajo v področje uporabe Direktive Sveta 2008/90/ES (UL L 298, 16.10.2014, str. 12).
   
      PRILOGA
      ODDELEK A
      
         Seznami vrst iz člena 1 in zahteve glede njihovega vzdrževanja iz člena 2
      
      1.   Belgija
      
      1.1   Seznam vrst:
      
         Malus domestica Mill., Prunus avium, P. cerasus, P. domestica, P. persica, Pyrus communis L. in podlage navedenih vrst.
      1.2   Zahteve za vse zgoraj navedene vrste
      1.2.1   Ukrepi
      Kadar se z vizualnimi pregledi za ugotavljanje prisotnosti žuželk, ki lahko prenašajo škodljive organizme, navedene v delu A Priloge I in v Prilogi II k Izvedbeni direktivi 2014/98/EU, zazna prisotnost navedenih prenašalcev, se uporabijo insekticidi.
      1.3   Posebne zahteve za nekatere vrste
      1.3.1   Prunus avium, P. cerasus, P. domestica in P. persica
      
      1.3.1.1   Pogoji za gojenje
      Predbaznim matičnim rastlinam in predbaznemu materialu se prepreči cvetenje.
      2.   Češka
      
      2.1   Seznam vrst:
      
         Castanea sativa Mill. in Juglans regia L.
      2.2   Zahteve za obe zgoraj navedeni vrsti
      2.2.1   Ukrepi
      V primeru dvoma glede prisotnosti škodljivih organizmov, navedenih v delu A Priloge I in v Prilogi II k Izvedbeni direktivi 2014/98/EU, na predbaznih matičnih rastlinah in predbaznem materialu se navedene predbazne matične rastline in navedeni predbazni material takoj odstranijo.
      2.2.2   Pogoji za gojenje
      Cvetenje predbaznih matičnih rastlin se prepreči z letnim obrezovanjem na začetku vsakega vegetativnega obdobja.
      2.3   Posebne zahteve za nekatere vrste
      2.3.1   Juglans regia L.
      2.3.1.1   Pogoji za gojenje
      Predbazne matične rastline se zasadijo na območjih, na katerih je bila z vizualnimi pregledi potrjena odsotnost prenašalcev virusa cherry leafroll.
      3.   Francija
      
      3.1   Seznam vrst:
      
         Castanea sativa Mill., Corylus avellana L., Cydonia oblonga Mill., Juglans regia L., Malus domestica Mill., Prunus amygdalus, P. armeniaca, P. avium, P. cerasus, P. domestica, P. persica, P. salicina in Pyrus communis L.
      3.2   Zahteve za vse zgoraj navedene vrste
      3.2.1   Ukrepi
      Kadar se z vizualnimi pregledi za ugotavljanje prisotnosti žuželk, ki lahko prenašajo škodljive organizme, navedene v delu A Priloge I in v Prilogi II k Izvedbeni direktivi 2014/98/EU, zazna prisotnost navedenih prenašalcev, se uporabijo insekticidi.
      3.2.2   Pogoji za gojenje
      Predbazne matične rastline se cepijo na podlagah, pridelanih s kulturo in vitro, kadar je na voljo.
      3.3   Posebne zahteve za nekatere vrste
      3.3.1   Prunus amygdalus, P. armeniaca, P. avium, P. cerasus, P. domestica, P. persica in P. salicina
      
      Predbaznim matičnim rastlinam in predbaznemu materialu se prepreči cvetenje.
      4.   Španija
      
      4.1   Seznam vrst:
      
         Olea europaea L., Prunus amygdalus x P. persica, P. armeniaca, P. domestica, P. domestica x P. salicina, P. dulcis, P. persica in Pyrus communis L.
      4.2   Zahteve za vse zgoraj navedene vrste
      4.2.1   Ukrepi
      Kadar se z vizualnimi pregledi za ugotavljanje prisotnosti žuželk, ki lahko prenašajo škodljive organizme, navedene v delu A Priloge I in v Prilogi II k Izvedbeni direktivi 2014/98/EU, zazna prisotnost navedenih prenašalcev, se uporabijo insekticidi.
      4.3   Posebne zahteve za nekatere vrste
      4.3.1   Olea europaea L.
      4.3.1.1   Izolacijska razdalja
      Uporabi se izolacijska razdalja najmanj 100 m do katerih koli gojenih ali divjih rastlin vrste Olea europaea L., za katero ne velja shema certificiranja.
      4.3.2   Prunus amygdalus x P. persica, P. armeniaca, P. domestica, P. domestica x P. salicina, P. dulcis in P. persica
      
      4.3.2.1   Izolacijska razdalja
      Uporabi se izolacijska razdalja najmanj 500 m do katerih koli gojenih ali divjih rastlin vrst Prunus amygdalus, P. cerasus in P. prunophora, za katere ne velja shema certificiranja.
      4.3.2.2   Pogoji za gojenje
      Predbaznim matičnim rastlinam in predbaznemu materialu se prepreči cvetenje.
      4.3.3   Pyrus communis L.
      4.3.3.1   Izolacijska razdalja
      Uporabi se izolacijska razdalja najmanj 500 m do katerih koli gojenih ali divjih rastlin vrste P. communis L., za katero ne velja shema certificiranja.
      4.3.3.2   Pogoji za gojenje
      Predbaznim matičnim rastlinam in predbaznemu materialu se prepreči cvetenje.
      5.   Švedska
      
      5.1   Seznam vrst:
      
         Malus domestica Mill. in Pyrus communis L.
      5.2   Zahteve za vse zgoraj navedene vrste
      5.2.1   Ukrepi
      Kadar se zazna prisotnost žuželk, navedenih v delu A Priloge I k Izvedbeni direktivi 2014/98/EU, se uporabijo insekticidi.
      5.2.2   Izolacijska razdalja
      Uporabi se izolacijska razdalja najmanj 500 m do katerih koli gojenih ali divjih rastlin vrst Malus domestica Mill. in Pyrus communis L., za katere ne velja shema certificiranja.
      Z odstopanjem od tega se uporabi izolacijska razdalja najmanj 40 m od genske banke rastlin vrste Malus domestica Mill., za katere ne velja shema certificiranja, če
      
                  (a)
               
               
                  se vzorčenje in testiranje rastlin v navedeni genski banki opravita v skladu z zahtevami iz Izvedbene direktive 2014/98/EU za zadevno vrsto ter
               
            
                  (b)
               
               
                  se vizualni pregledi v navedeni genski banki opravijo najmanj dvakrat v posamezni rastni dobi.
               
            ODDELEK B
      
         Zahteve glede vizualnega pregleda, vzorčenja in testiranja iz člena 3
      
      1.   Belgija
      
      1.1   Zahteve za vse vrste, navedene v točki 1.1 oddelka A
      1.1.1   Vizualni pregled
      Najmanj enkrat letno se opravijo vizualni pregledi za ugotavljanje prisotnosti žuželk, ki lahko prenašajo škodljive organizme, navedene v delu A Priloge I in v Prilogi II k Izvedbeni direktivi 2014/98/EU.
      1.2   Posebne zahteve za nekatere vrste
      1.2.1   Malus domestica Mill. in Pyrus communis L.
      1.2.1.1   Vzorčenje in testiranje
      Vsaka predbazna matična rastlina se vsako leto vzorči in testira za viruse, ki se prenašajo z žuželkami in pelodom ter so navedeni v delu A Priloge I in v Prilogi II k Izvedbeni direktivi 2014/98/EU.
      1.2.2   Prunus avium, P. cerasus, P. domestica in P. persica
      
      1.2.2.1   Vzorčenje in testiranje
      Vsaka predbazna matična rastlina se vsako leto in za vsak množilni cikel vzorči in testira za viruse, ki se prenašajo z žuželkami in pelodom ter so navedeni v Prilogi II k Izvedbeni direktivi 2014/98/EU.
      2.   Češka
      
      2.1   Posebne zahteve za nekatere vrste
      2.1.1   Castanea sativa Mill.
      2.1.1.1   Vizualni pregled
      Vizualni pregledi iz člena 10(1) Izvedbene direktive 2014/98/EU se opravijo od aprila do maja.
      2.1.2   Juglans regia L.
      2.1.2.1   Vizualni pregled
      Vizualni pregledi iz člena 10(1) Izvedbene direktive 2014/98/EU se opravijo pozno poleti ali jeseni.
      3.   Francija
      
      3.1   Posebne zahteve za nekatere vrste
      3.1.1   Corylus avellana L.
      3.1.1.1   Vzorčenje in testiranje
      Vsaka predbazna matična rastlina se vsako leto vzorči in testira za virus apple mosaic (ApMV).
      3.1.2   Cydonia oblonga Mill., Malus domestica Mill. in Pyrus communis L.
      3.1.2.1   Vzorčenje in testiranje
      Vsaka predbazna matična rastlina se vsako leto vzorči in testira za virus apple chlorotic leaf spot (ACLSV), virus apple stem-grooving (ASGV), virus apple stem-pitting (ASPV) in bolezen rubbery wood.
      3.1.3   Prunus amygdalus, P. armeniaca, P. avium, P. cerasus, P. domestica, P. persica in P. salicina
      
      3.1.3.1   Vzorčenje in testiranje
      Vsaka predbazna matična rastlina se vsako leto in za vsak množilni cikel vzorči in testira za virus prune dwarf (PDV) in virus Prunus necrotic ringspot (PNRSV). V primeru P. persica se vsaka predbazna matična rastlina vsako leto in za vsak množilni cikel vzorči in testira za viroid peach latent mosaic (PLMVd).
      4.   Španija
      
      4.1   Posebne zahteve za nekatere vrste
      4.1.1   Olea europaea L. in Pyrus communis L.
      4.1.1.1   Vzorčenje in testiranje
      Vsaka predbazna matična rastlina se vsako leto vzorči in testira za viruse in virusom podobne bolezni, navedene v Prilogi II k Izvedbeni direktivi 2014/98/EU.
      4.1.2   Prunus amygdalus x P. persica, P. armeniaca, P. domestica, P. domestica x P. salicina, P. dulcis in P. persica
      
      4.1.2.1   Vzorčenje in testiranje
      Vzorčenje in testiranje se opravita vsako leto za viruse in virusom podobne bolezni, navedene v Prilogi II k Izvedbeni direktivi 2014/98/EU.
      5.   Švedska
      
      5.1   Zahteve za vse vrste, navedene v točki 5.1 oddelka A
      5.1.1   Vizualni pregled
      Vizualni pregledi iz člena 10(1) Izvedbene direktive 2014/98/EU se opravijo najmanj dvakrat v posamezni rastni dobi.